ddrg/super_eurlex huggingface dataset:
DA Den Europæiske Unions Tidende C 30/13

Domstolens kendelse (Syvende Afdeling) af 29. september 2010 — VAV-Autovermietung GmbH mod Inspecteur van de Belastingdienst/Douane Zuid/kantoor Roosendaal (anmodning om præjudiciel afgørelse fra Rechtbank Breda — Nederlandene)

(Sag C-91/10) (1)

(Procesreglementets artikel 104, stk. 3, første afsnit - fri udveksling af tjenesteydelser - artikel 49 EF til- 55 EF - motorkøretøjer - brug i en medlemsstat af et motorkøretøj, der er registreret og lejet i en anden medlemsstat - beskatning af dette køretøj i den første medlemsstat ved køretøjets første anvendelse på det nationale vejnet)

2011/C 30/19

Processprog: nederlandsk

Den forelæggende ret

Rechtbank Breda

Parter i hovedsagen

Sagsøger: VAV-Autovermietung GmbH

Sagsøgt: Inspecteur van de Belastingdienst/Douane Zuid/kantoor Roosendaal

Sagens genstand

Anmodning om præjudiciel afgørelse — Rechtbank Breda — fortolkning af artikel 56 TEUF til 62 TEUF — nationale retsforskrifter, der foreskriver opkrævning af en registreringsafgift ved køretøjets første anvendelse på det nationale vejnet

Konklusion

Artikel 49 EF — 55 EF skal fortolkes således, at de er til hinder for en national lovgivning som den i hovedsagen omhandlede, hvorefter en person, som er bosat eller hjemmehørende i en medlemsstat, og som i denne medlemsstat bruger et motorkøretøj, der er registreret og lejet i en anden medlemsstat, ved køretøjets første anvendelse på den første medlemsstats vejnet er forpligtet til at betale en afgift med det fulde beløb, hvis restsaldo, der beregnes ud fra varigheden af køretøjets brug på dette vejnet, bliver tilbagebetalt uden renter, efter at denne brug er ophørt.

(1) EUT C 113 af 1.5.2010
DA Den Europæiske Unions Tidende C 346/22

Domstolens kendelse af 2. september 2010 — Mehmet Salih Bayramoglu mod Europa-Parlamentet og Rådet for den Europæiske Union

(Sag C-28/10 P) (1)

(Appel - artikel 119 i procesreglementet - ulovlige påstande - åbenbart, at appellen skal afvises)

2010/C 346/37

Processprog: engelsk

Parter

Appellant: Mehmet Salih Bayramoglu (ved A. Riza, QC)

De andre parter i proceduren: Europa-Parlamentet (ved C. Karamarcos og N. Görlitz, som befuldmægtigede, og Rådet for Den Europæiske Union (ved M. Balta og E. Finnegan, som befuldmægtigede)

Sagens genstand

Appel af kendelse afsagt af Retten i Første Instans (Anden Afdeling) den 24. september 2009 i sag T-110/09, Bayramoglu mod Parlamentet og Rådet, hvorved Retten afviste et søgsmål med påstand om annullation af Rådets afgørelse 2004/511/EF af 10. juni 2004 om det cypriotiske folks repræsentation i Europa-Parlamentet i tilfælde af en løsning på Cypern-problemet — sag anlagt for sent

Konklusion

1) Appellen forkastes.

2) Mehmet Salih Bayramoglu betaler sagens omkostninger.

(1) EUT C 80 af 27.3.2010.
DA Den Europæiske Unions Tidende C 89/2

Domstolens kendelse af 16. november 2010 — Internationale Fruchtimport Gesellschaft Weichert GmbH & Co. KG mod Europa-Kommissionen

(Sag C-73/10 P) (1)

(Appel - konkurrence - Kommissionens beslutning om en procedure i henhold til artikel 81 EF - annullationssøgsmål - frist - søgsmål anlagt for sent - årsager, der kan begrunde en fravigelse af søgsmålsfristen - retten til søgsmålsadgang - legalitetsprincippet og proportionalitetsprincippet - appel åbenbart ugrundet)

2011/C 89/03

Processprog: engelsk

Parter

Appellant: Internationale Fruchtimport Gesellschaft Weichert GmbH & Co. KG (ved Rechtsanwalt A. Rinne, solicitors S. Kon og C. Humpe samt C. Vajda, QC)

Den anden part appelsagen: Europa-Kommissionen (ved M. Kellerbauer og A. Biolan, som befuldmægtigede)

Sagens genstand

Appel af dom afsagt af Retten i Første Instans (Ottende Afdeling) den 30. november 2009 i sag T-2/09, Internationale Fruchtimport Gesellschaft Weichert & Co. mod Kommissionen, hvorved Retten afviste et søgsmål, der var anlagt med påstand om delvis annullation af Kommissionens beslutning K(2008) 5955 endelig af 15. oktober 2008 om en procedure vedrørende anvendelse af artikel 81 EF (sag COMP/39.188 — Bananer) om et kartel på dele af det europæiske marked for bananer, subsidiært annullation eller nedsættelse af den bøde, som blev pålagt sagsøgeren — søgsmålsfrister — for sent anlagt søgsmål

Konklusion

1) Appellen forkastes.

2) Internationale Fruchtimport Gesellschaft Weichert GmbH & Co. KG betaler sagens omkostninger.

(1) EUT C 80 af 27.3.2010.
DA Den Europæiske Unions Tidende C 89/3

Domstolens kendelse (Syvende Afdeling) af 15. december 2010 — Karen Goncharov mod Kontoret for Harmonisering i det Indre Marked (Varemærker og Design) og DSB

(Sag C-156/10 P) (1)

(Appel - EF-varemærker - varemærker, der består af akronymer - det ældre varemærke DSB - ordmærket »DSBW« - indsigelsessag - relativ registreringshindring - undersøgelse af risikoen for forveksling - visuel lighed - fonetisk lighed - afvisning - vurdering af de faktiske omstændigheder)

2011/C 89/04

Processprog: tysk

Parter

Appellant: Karen Goncharov (ved Rechtsanwalt A. Späth)

De andre parter i appelsagen: Kontoret for Harmonisering i det Indre Marked (Varemærker og Design) (KHIM) (ved B. Schmidt, som befuldmægtiget) og DSB (ved Rechtsanwalt T. Graf)

Sagens genstand

Appel af dom afsagt af Retten (Fjerde Afdeling) den 21. januar 2010 i sag T-34/07, Goncharov mod KHIM — DSB (DSBW), hvorved Retten frifandt Harmoniseringskontoret i et annullationssøgsmål til prøvelse af afgørelse truffet den 4. december 2006 af Andet Appelkammer ved Harmoniseringskontoret om afslag på registrering af ordmærket »DSBW« som EF-varemærke for visse varer i klasse 39, 41 og 43, idet den af indehaveren af det ældre EF-ordmærke »DSB« rejste indsigelse blev taget til følge — risiko for forveksling — manglende hensyntagen til de særlige forhold omkring varemærker, som består af akronymer, ved undersøgelsen af risikoen for forveksling — tilsidesættelse af artikel 8, stk. 1, litra b) i forordning (EF) nr. 40/94

Konklusion

1) Appellen forkastes.

2) Karen Goncharov betaler sagens omkostninger.

(1) EUT C 148 af 5.6.2010.
DA Den Europæiske Unions Tidende C 89/4

Domstolens kendelse (Ottende Afdeling) af 25. november 2010 — Lufthansa AirPlus Servicekarten GmbH mod Kontoret for Harmonisering i det Indre Marked (Varemærker og Design) og Applus Servicios Tecnológicos SL

(Sag C-216/10 P) (1)

(Appel - EF-varemærker - forordning (EF) nr. 40/94 - artikel 8, stk. 1, litra b), og artikel 5, 73, 74 og 79 - figurmærket A+ - indsigelse fra indehaveren af EF-ordmærket AirPlus International - indsigelsen forkastet)

2011/C 89/06

Processprog: engelsk

Parter

Appellant: Lufthansa AirPLus Servicekarten GmbH (ved Rechtsanwalt R. Kunze)

De andre parter i appelsagen: Kontoret for Harmonisering i det Indre Marked (Varemærker og Design) (KHIM) (ved D. Botis, som befuldmægtiget) og Applus Servicios Tecnológicos SL

Sagens genstand

Appel af dom afsagt af Retten (Sjette Afdeling) den 3. marts 2010 i sag T-321/07, AirPlus Servicekarten mod KHIM og Applus Servicios Tecnológicos, hvorved Retten frifandt Harmoniseringskontoret i et annullationssøgsmål indledt af indehaveren af EF-ordmærket »AirPlus International« for varer og tjenesteydelser i klasse 9, 35, 36 og 42 til prøvelse af afgørelse truffet den 7. juni 2007 af Andet Appelkammer ved Harmoniseringskontoret (sag R 310/2006-2) vedrørende afslag på en klage over indsigelsesafdelingens afgørelse, hvorved denne forkastede den af appellanten rejste indsigelse mod ansøgningen om registrering af figurmærket »A+« for varer og tjenesteydelser i klasse 9, 35, 36, 37, 40, 41 og 42

Konklusion

1) Appellen forkastes.

2) Lufthansa AirPLus Servicekarten GmbH betaler sagens omkostninger.

(1) EUT C 179 af 3.7.2010.
DA Den Europæiske Unions Tidende C 89/3

Domstolens kendelse af 23. november 2010 — Enercon GmbH mod Kontoret for Harmonisering i det Indre Marked (Varemærker og Design) og Hasbro, Inc.

(Sag C-204/10 P) (1)

(Appel - EF-varemærker - forordning (EF) nr. 40/94 - artikel 8, stk. 1, litra b) - ordmærket ENERCON - indsigelse fra indehaveren af ordmærket TRANSFORMERS ENERGON - afslag på registrering - risiko for forveksling)

2011/C 89/05

Processprog: engelsk

Parter

Appellant: Enercon GmbH (ved barrister J. Mellor og Rechtsanwalt R. Böhm)

De andre parter i appelsagen: Kontoret for Harmonisering i det Indre Marked (Varemærker og Design) (KHIM) (ved D. Botis) og Hasbro, Inc.

Sagens genstand

Appel af dom afsagt af Retten (Sjette Afdeling) den 3. februar 2010 i sag T-472/07, Enercon mod KHIM, hvorved Retten frifandt Harmoniseringskontoret i et annullationssøgsmål anlagt af ansøgeren om ordmærket »ENERCON« for varer i klasse 16, 18, 24, 25, 28 og 32 til prøvelse af afgørelse truffet den 25. oktober 2007 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 959/2006-4) vedrørende afslag på en klage indgivet af appellanten til prøvelse af indsigelsesafdelingens afgørelse, hvorved denne afslog at registrere det omhandlede varemærke i forbindelse med en indsigelsessag rejst af indehaveren af EF-ordmærket »TRANSFORMERS ENERGON«, for varer i klasse 16, 18, 24, 25, 28, 30 og 32, og af de ikke registrerede varemærker »TRANSFORMERS ENERGON« og »ENERGON«, brugt i Det Forenede Kongerige for varer af lignende art — tilsidesættelse af artikel 8, stk. 1, litra c), i forordning (EF) nr. 40/94

Konklusion

1) Appellen forkastes.

2) Enercon GmbH betaler sagens omkostninger.

(1) EUT C 179 af 3.7.2010.
DA Den Europæiske Unions Tidende C 80/9

Domstolens kendelse (Ottende Afdeling) af 9. september 2010 — Franssons Verkstäder AB mod Kontoret for Harmonisering i det Indre Marked (Varemærker og Design) og Lindner Recyclingtech GmbH

(Sag C-290/10 P) (1)

(Appel - søgsmål ved Retten med påstand om annullation af en afgørelse truffet af Tredje Appelkammer ved Harmoniseringskontoret - forordning (EF) nr. 6/2002 - søgsmålsfrist - afvisning på grund af for sen iværksættelse - appel åbenbart ugrundet)

2011/C 80/17

Processprog: engelsk

Parter

Appellant: Franssons Verkstäder AB (ved advokat O. Öhlén)

De andre parter i appelsagen: Kontoret for Harmonisering i det Indre Marked (Varemærker og Design) (KHIM) og Lindner Recyclingtech GmbH

Sagens genstand

Appel af kendelse afsagt af Retten (Ottende Afdeling) den 10. maj 2010 i sag T-98/10, Franssons Verkstäder mod KHIM, hvorved Retten afviste et annullationssøgsmål indledt af indehaveren af EF-design nr. 253778-0001 (hakkelsesmaskiner) til prøvelse af afgørelse R 690/2007-3 truffet den 22. oktober 2009 af Tredje Appelkammer ved Kontoret for Harmonisering i det Indre Marked (Varemærker og Design), hvorved annullationsafdelingens afgørelse om afslag på en begæring om ugyldighed, indgivet af Lindner Recyclingtech, blev ophævet — søgsmålsfrister — åbenbart, at sagen ikke kan antages til realitetsbehandling

Konklusion

1) Appellen forkastes.

2) Franssons Verkstäder AB bærer sine egne omkostninger.

(1) EUT C 328 af 4.12.2010.
DA Den Europæiske Unions Tidende C 186/10

Domstolens kendelse (Femte Afdeling) af 14. marts 2011 — Ravensburger AG mod Kontoret for Harmonisering i det Indre Marked (Varemærker og Design) og Educa Borras SA

(Sag C-370/10 P) (1)

(Appel - EF-varemærker - figurmærket EDUCA Memory game - ugyldighedsbegæring fra indehaveren af de nationale og internationale ordmærker MEMORY - appelkammerets afslag på ugyldighedsbegæringen - forordning (EF) nr. 40/94 - artikel 8, stk. 1, litra b), og stk. 5 - relative registreringshindringer)

2011/C 186/17

Processprog: engelsk

Parter

Appellant: Ravensburger AG (ved Rechtsanwälte H. Harte-Bavendamm og M. Goldmann)

De andre parter i appelsagen: Kontoret for Harmonisering i det Indre Marked (Varemærker og Design) (KHIM) (ved D. Botis, som befuldmægtiget) og Educa Borras SA

Sagens genstand

Appel af dom afsagt af Retten (Ottende Afdeling) den 19. maj 2010, Ravensburger mod KHIM (sag T-243/08), hvorved Retten frifandt Harmoniseringskontoret i et annullationssøgsmål indledt af indehaveren af de nationale og internationale ordmærker »MEMORY« for varer i klasse 28, til prøvelse af afgørelse truffet den 8. april 2008 af Andet Appelkammer ved Kontoret for Harmonisering i det Indre Marked (Varemærker og Design) (KHIM) (sag R 597/2007-2) om ophævelse af annullationsafdelingens afgørelse, hvorved appellantens ugyldighedsbegæring vedrørende figurmærket »EDUCA Memory game« for varer i klasse 28 var blevet taget til følge

Konklusion

1) Appellen forkastes.

2) Ravensburger AG betaler sagens omkostninger.

(1) EUT C 260 af 25.9.2010.
DA Den Europæiske Unions Tidende C 120/3

Domstolens kendelse (Femte Afdeling) af 12. januar 2011 — Heinz Helmuth Eriksen (sag C-205/10 P), Bent Hansen (sag C-217/10 P), Brigit Lind (sag C-222/10 P) mod Europa-Kommissionen

(Forenede sager C-205/10 P, C-217/10 P og C-222/10 P) (1)

(Appel - erstatningssøgsmål - konsekvenser for folkesundheden af atomulykken i Thule (Grønland, Danmark) - direktiv 96/29/Euratom - Kommissionens manglende vedtagelse af foranstaltninger over for en medlemsstat)

2011/C 120/04

Processprog: engelsk

Parter

Appellanterne: Heinz Helmuth Eriksen (sag C-205/10 P), Bent Hansen (sag C-217/10 P), Brigit Lind (sag C-222/10 P) (ved advokat I. Anderson)

Den anden part i appelsagen: Europa-Kommissionen (ved M. Patakia og E. White, som befuldmægtigede)

Sagens genstand

Appel iværksat til prøvelse af kendelser afsagt af Retten (Fjerde Afdeling) den 24. marts 2010, i sag T-516/08, Eriksen mod Kommissionen, sag T-6/09, Hansen mod Kommissionen og sag T-5/09, Lind mod Kommissionen, hvorved Retten afviste erstatningssager med påstand om godtgørelse for skader, som sagsøgerne hævder at have lidt, fordi Kommissionen ikke har truffet de nødvendige foranstaltninger med henblik på at forpligte Danmark til at overholde direktiv 96/29 om fastsættelse af grundlæggende sikkerhedsnormer til beskyttelse af befolkningens og arbejdstagernes sundhed mod de farer, som er forbundet med ioniserende stråling (EFT L 159, s. 1), og til at anvende disse bestemmelser på arbejdstagere, der var involverede i atomulykken i Thule (Grønland), hvilket har tilsidesat Europa-Parlamentets beslutning af 10. maj 2007 om denne ulykkes konsekvenser for folkesundheden (andragende 720/2002, 2006/2012 (INI)).

Konklusion

1) Appellerne forkastes.

2) Heinz Helmuth Eriksen, Bent Hansen og Brigit Lind betaler sagens omkostninger.

(1) EUT C 195 af 17.7.2010.
1)

Artikel 155, stk. 2, og rammeaftalen vedrørende tidsbegrænset ansættelse, der blev indgået den 18. marts 1999, og som er opført som bilag til Rådets direktiv 1999/70 af 28. juni 1999 om rammeaftalen vedrørende tidsbegrænset ansættelse, der er indgået af EFS, UNICE og CEEP, skal fortolkes således, at de ikke er til hinder en national lovgivning som artikel 11, stk. 2, i præsidentdekret 164/2004, der fastsætter særlige bestemmelser vedrørende arbejdstagere, der ansættes på grundlag af tidsbegrænsede kontrakter i den offentlige sektor, hvorefter en arbejdstager, som vil konvertere flere på hinanden følgende tidsbegrænsede ansættelseskontrakter, som kan anses for misbrug, til én tidsubegrænset kontrakt, skal indgive en ansøgning til den kompetente myndighed inden udløbet af en præklusiv frist på to måneder fra ikrafttrædelse af dette dekret, såfremt denne frist — hvilket det tilkommer den forelæggende ret at kontrollere — ikke er mindre fordelagtig end den frist, der finder anvendelse på lignende nationale situationer vedrørende arbejdsretlige spørgsmål, og ikke i praksis gør det umuligt eller uforholdsmæssigt vanskeligt at udøve de rettigheder, der tillægges i henhold til EU-retten.
DA Den Europæiske Unions Tidende C 232/10

Domstolens kendelse (Femte Afdeling) af 11. maj 2011 — Tony Georgiev Semerdzhiev mod ET Del-Pi-Krasimira Mancheva (anmodning om præjudiciel afgørelse fra Varhoven kasatsionen sad — Bulgarien)

(Sag C-32/10) (1)

(Artikel 92, stk. 1, i procesreglementet - direktiv 90/314/EØF - pakkerejser, herunder pakkeferier og pakketure - forhold forud for Republikken Bulgariens tiltrædelse af Den Europæiske Union - Domstolen åbenbart inkompetent til at besvare de præjudicielle spørgsmål)

2011/C 232/16

Processprog: bulgarsk

Den forelæggende ret

Varhoven kasatsionen sad (Bulgarien)

Parter i hovedsagen

Sagsøger: Tony Georgiev Semerdzhiev

Sagsøgt: ET Del-Pi-Krasimira Mancheva

Procesdeltager: ZAD Bulstrad VIG

Sagens genstand

Anmodning om præjudiciel afgørelse — Varhoven Kasatsionen sad — fortolkning af artikel 2, nr. 1), litra c), artikel 4, stk. 1, litra b), nr. iv), og artikel 5, stk. 2, tredje og fjerde afsnit, i Rådets direktiv 90/314/EØF af 13. juni 1990 om pakkerejser, herunder pakkeferier og pakketure — begrebet »andre turistmæssige ydelser«, som ikke er en tillægsydelse til transporten eller indlogeringen, for hvilke arrangøren er ansvarlig — arrangørens forpligtelse til inden rejsens begyndelse for hver forbruger at tegne en enkeltforsikring og at udlevere denne originalen — arrangørens forpligtelse til at tegne en enkeltforsikring, der dækker udgifterne ved hjemtransport i tilfælde af ulykke — begrebet »skader«, der påføres forbrugeren som følge af manglende eller mangelfuld opfyldelse af kontrakten — indbefatning af ikke-økonomisk skade

Konklusion

Det er åbenbart, at Den Europæiske Unions Domstol ikke har kompetence til at besvare de spørgsmål, som er forelagt af Varhoven kasatsionen sad (Bulgarien).

(1) EUT C 100 af 17.4.2010.
DA Den Europæiske Unions Tidende C 211/7

Domstolens kendelse (Sjette Afdeling) af 7. april 2011 — Dai Cugini NV mod Rijksdienst voor Sociale Zekerheid (anmodning om præjudiciel afgørelse fra Arbeidshof te Antwerpen — Belgien)

(Sag C-151/10) (1)

(Procesreglementets artikel 104, stk. 3, første afsnit - direktiv 97/811/EF - ligebehandling af deltidsansatte og fuldtidsansatte - forskelsbehandling - administrativ hindring, der kan begrænse mulighederne for deltidsarbejde - pligt til bekendtgørelse og opbevaring af ansættelseskontrakter og arbejdsskemaer)

2011/C 211/12

Processprog: nederlandsk

Den forelæggende ret

Arbeidshof te Antwerpen

Parter i hovedsagen

Sagsøger: Dai Cugini NV

Sagsøgt: Rijksdienst voor Sociale Zekerheid

Sagens genstand

Anmodning om præjudiciel afgørelse — Arbeidshof te Antwerpen (Afdeling Hasselt) — fortolkning af Rådets direktiv 97/81/EF af 15. december 1997 om rammeaftalen vedrørende deltidsarbejde, der er indgået af Unice, CEEP og EFS (EFT 1998 L 14, s. 9) — national lovgivning der foreskriver et system med bekendtgørelse af og kontrol med deltidsansatte arbejdstageres arbejdsskemaer, hvorefter der under trussel om straf eller administrativ sanktion skal udfærdiges og opbevares dokumenter, der nøjagtigt angiver hver enkelt arbejdstagers arbejdstider.

Konklusion

§ 4 i rammeaftalen vedrørende deltidsarbejde i bilaget til Rådets direktiv 97/81/EF af 15. december 1997 om rammeaftalen vedrørende deltidsarbejde, der er indgået af Unice, CEEP og EFS, skal fortolkes således, at den ikke er til hinder for en national lovgivning, der pålægger arbejdsgiverne en pligt til opbevaring og bekendtgørelse af kontrakter og arbejdsplaner for deltidsansatte arbejdstagere, såfremt det godtgøres, at denne lovgivning ikke medfører, at disse sidstnævnte udsættes for en ringere behandling end fuldtidsansatte arbejdstagere, der befinder sig i en sammenlignelig situation, eller, hvis der foreligger en sådan forskellig behandling, såfremt det godtgøres, at den er begrundet i objektive hensyn og ikke går ud over, hvad der er nødvendigt for at opnå de forfulgte formål.

Det tilkommer den forelæggende ret at foretage den fornødne faktiske og retlige prøvelse, bl.a. på grundlag af den nationale lovgivning, der finder anvendelse, med henblik på en bedømmelse af, om dette er tilfældet i den sag, der er indbragt for den.

I tilfælde af at den forelæggende ret kommer frem til den konklusion, at den omhandlede nationale lovgivning er uforenelig med § 4 i rammeaftalen vedrørende deltidsarbejde i bilaget til direktiv 97/81, skal § 5, nr. 1), i rammeaftalen fortolkes således, at den ligeledes er til hinder for en sådan lovgivning.

(1) EUT C 161 af 19.6.2010.
DA Den Europæiske Unions Tidende C 211/8

Domstolens kendelse (Femte Afdeling) af 8. april 2011 — Administrația Finanțelor Publice a Municipiului Târgu-Jiu og Administrația Fondului pentru Mediu mod Victor Vinel Ijac (anmodning om præjudiciel afgørelse fra Curtea de Apel Craiova — Rumænien)

(Sag C-336/10) (1)

(Procesreglementets artikel 104, stk. 3, første afsnit - interne afgifter - artikel 110 TEUF - miljøafgift pålagt ved første indregistrering af motorkøretøjer)

2011/C 211/13

Processprog: rumænsk

Den forelæggende ret

Curtea de Apel Craiova

Parter i hovedsagen

Sagsøgere: Administrația Finanțelor Publice a Municipiului Târgu-Jiu og Administrația Fondului pentru Mediu

Sagsøgt: Victor Vinel Ijac

Sagens genstand

Anmodning om præjudiciel afgørelse — Curtea de Apel Craiova — indregistrering af brugte motorkøretøjer, som tidligere har været indregistreret i andre medlemsstater — miljøafgift, pålagt motorkøretøjer ved deres første indregistrering i en bestemt medlemsstat — den nationale lovgivnings forenelighed med artikel 110 TEUF

Konklusion

Artikel 110 TEUF skal fortolkes således, at den er til hinder for, at en medlemsstat indfører en miljøafgift for motorkøretøjer ved deres første indregistrering i medlemsstaten, hvis denne afgiftsforanstaltning er udformet således, at den afskrækker fra ibrugtagning i nævnte medlemsstat af brugte køretøjer købt i andre medlemsstater, uden dog at afskrække fra køb af brugte køretøjer af samme alder og med samme slitage på det indenlandske marked.

(1) EUT C 274 af 9.10.2010.
DA Den Europæiske Unions Tidende C 211/8

Domstolens kendelse (Femte Afdeling) af 28. marts 2011 — Herhof-Verwaltungsgesellschaft mbH mod Kontoret for Harmonisering i Det Indre Marked (Varemærker og Design) og Stabilator sp. z o.o.

(Sag C-418/10 P) (1)

(Appel - EF-varemærker - forordning (EF) nr. 40/94 - artikel 8, stk. 1, litra b) - indsigelsesprocedure - det ældre varemærke STABILAT - figurmærket »stabilator« - relativ registreringshindring - risiko for forveksling - manglende lighed mellem de omtvistede varer og tjenesteydelser)

2011/C 211/14

Processprog: tysk

Parter

Appellant: Herhof-Verwaltungsgesellschaft mbH (ved Rechtsanwälte A. Zinnecker og S. Müller)

De andre parter i appelsagen: Kontoret for Harmonisering i Det Indre Marked (Varemærker og Design) (KHIM) (ved G. Schneider, som befuldmægtiget) og Stabilator sp. z o.o. (ved M. Kacprzak, som befuldmægtiget)

Sagens genstand

Appel af dom afsagt af Retten (Fjerde Afdeling) den 7. juli 2010 i sag T-60/09, Herhof mod KHIM — Stabilator, hvorved Retten frifandt Kontoret for Harmonisering i det Indre Marked (Varemærker og Design) i sagen anlagt af indehaveren af EF-ordmærket STABILAT for varer og tjenesteydelser i klasse 1, 7, 11, 20, 37, 40 og 42 til prøvelse af afgørelse truffet den 16. december 2008 af Fjerde Appelkammer ved Harmoniseringskontoret, hvorved dennes indsigelse mod registreringen af EF-figurmærket stabilator for varer og tjenesteydelser i klasse 19, 37 og 42 blev forkastet — urigtig vurdering af ligheden mellem tjenesteydelser, der er omfattet af de omtvistede varemærker — tilsidesættelse af retten til at blive hørt

Konklusion

1) Appellen forkastes.

2) Herhof-Verwaltungsgesellschaft mbH betaler sagens omkostninger.

(1) EUT C 288 af 23.10.2010.